‘વાસ્તવમાં આત્મજ્ઞાનપ્રાપ્તિ માટે કાંઈ જ વિધિ કે ક્રિયાઓ કરવાની જરૂર નથી, કારણ કે દરેક ક્રિયા બંધનનું કારણ જ બને છે ! અહંકારને જન્મ આપે છે. કર્તાને જન્મ આપે છે. ક્રિયા સાથે ફળની ઈચ્છા હંમેશાં જોડાયેલી જ રહે છે, અને દરેક ક્રિયાની પ્રતિક્રિયા હોય જ છે. કોઈ પણ કર્મ કે ક્રિયા ફળ આપ્યા વિના જતાં નથી. ફળ વહેલું કે મોડું મળી શકે છે. કિંતુ મળે છે અવશ્ય. એ જ કર્મનો સિદ્ધાંત છે અને એ જ મુક્તિ માટે બાધારૂપ છે. એ જ જન્મોજન્મની દીવાલ બની જાય છે.’